L’Ajuntament destina 35.000 € per a subvencionar festes de barris i altres festes d’interès
03 d’abril 2017

![](/media/yceffxpl/17ayuntamiento-fachada_07_cuerpo.jpg)  
  
Continua oberta la convocatòria per a la concessió de subvencions en concurrència competitiva destinades al foment de festes populars de caràcter tradicional i de provat arrelament històric que se celebren en el municipi. El termini perquè les entitats presenten sol·licituds finalitza el pròxim 21 d'abril.  
  
La delegació de Festes compta amb un pressupost de 35.000 € a repartir entre les associacions que sol·liciten estes subvencions. L'import de cada subvenció es determinarà en funció del pressupost del projecte acceptat i la valoració obtinguda. El límit màxim per cada projecte presentat serà de 7.000€.  
  
Estes subvencions permeten a l'Ajuntament de Sagunt col·laborar en l'organització i el desenvolupament dels esdeveniments i festes organitzades per diverses associacions del municipi amb la finalitat de què mantinguen les activitats i tradicions que representen.  
  
El primer dels requisits per a sol·licitar la subvenció és que siguen entitats legalment constituïdes i inscrites en el Registre Municipal d'Associacions de l'Ajuntament de Sagunt, amb anterioritat a la finalització del terme de presentació d'instàncies. El segon és estar lliure d'activitats amb ànim de lucre o d'altres subvencions de caràcter nominatiu. Per a finalitzar tenir la seu social i l'activitat festiva en el municipi de Sagunt.  
  
La resolució del procediment de concurrència competitiva i altres actes que es dicten es notificaran als interessats mitjançant la seua publicació en la Seu Electrònica, secció subvenciones, de la pàgina web de l'Ajuntament de Sagunt.  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-destina-35-000-per-a-subvencionar-festes-de-barris-i-altres-festes-d-interès/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-destina-35-000-per-a-subvencionar-festes-de-barris-i-altres-festes-d-interès/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-destina-35-000-per-a-subvencionar-festes-de-barris-i-altres-festes-d-interès/ "Linked In")
*   [](mailto:?body=https://aytosagunto.es/va/actualitat/l-ajuntament-destina-35-000-per-a-subvencionar-festes-de-barris-i-altres-festes-d-interès/)